Yethonieth Gowethasek

Yethonieth Gowethasek yw studhyans an junyans ynter yeth ha bagas kowethasek. Yethonieth gowethasek a studh fatell eghennow yethek yw dihaval yntra bagasow a bobel grondyes orth eghennow yethonieth gowethasek, rag ensampel: hil, reydh, gre, bloodh, h.e. Dihaval dhe Socyologieth a Yeth yw Yethonieth Gowethasek awos Socyologieth a Yeth a fogell war effeyth an kowethas war an yeth hag Yethonieth Gowethasek ow fogella war effeyth an yeth war an kowethas. Kesklemys yn klos yw yethonieth gowethasek gans pragmatek. 

Wortalleth, an eghennow kowethasek a yeth o studhyas y'n sens arnowydh gans yethoryon Eyndek ha Japanek y'n 1930ow, ha gans Louis gauchat yn Pow Swis a-varr y'n 1900ow, mes nyns o lower a attendyans y'n West dhodho bys wosa henna. Devnydh kensa an term "sociolinguistics" (yethonieth gowethasek) yn Sowsnek o gans Thomas Callan Hodson yn titel y erthygel "Sociolinguistics in India" (Yethonieth Gowethasek yn Eynda) yn 1939, neb o dyllys yn Man in India (Dyn yn Eynda). Y teuth Yethonieth Gowethasek dhe'n West y'n 1960ow hag ragresys o gans yethoryon avel William Labov y'n SUA ha gans Basil Bernstein y'n RU. Y'n 1960ow, William Stewart ha Heinz Kloss a gommendyas an tybyansow elvennek rag tybieth an yethonieth gowethasek a yethow pluricentrek, neb a dhispleg fatell eghennow yethow savonek yw dihaval yntra kenedhlow (r.e. Sowsnek an Statys Unys/Breten Veur/Kanada; Almaynek an Almayn/Estrych/Pow Swis; h.e).

Klass:Kowethas
Klass:Yethonieth